Unan eus Skiantoù an Den eo an istor. Ur chelenn a-bouezh eo pa denn dan amzerioù tremenet, da lavaret eo da fedoù ha degouezhioù diniver ha ne chell un den nemet mestroniañ ul lodennig vihan-tre anezho, neus forzh pegen divent e vefe al labour sevenet gantañ. Pa vez kaoz eus istor an Den e vez degemeret ar ger en ur ster ledan.  Koulskoude e vez strishaet  ar ster ivez pa vez graet Ragistor gant an amzerioù ha ne veze ket testenn ebet. Ar Ragistor a ya eus amzer an dud kentañ (etre 1 milion ha 2 vilion bloaz zo) betek kavadenn ar skritur (war-dro 3 000 bloaz zo e Mezopotamia).  Goude e teu an amzer istorel : amzer an Istor rik.